open-index/open-wikipedia-markdown huggingface dataset:
Cao Zhang

**Cao Zhang** (189–223) bio je kineski vojskovođa iz doba kraja dinastije Han, poznat kao treći sin gospodara rata Cao Caoa. Cao Zhang je u mladosti bio nesklon učenju, ali pokazivao veliki sklonost i talent za ratničke vještine, te bio u stanju ubijati divlje zvijeri golim rukama. Služio je u vojsci svog oca, te je 218. godine, usprkos kršenja izričitih očevih naredbi, uspio poraziti Wuhuanska plemena i tako osigurati sjeverne granice Cao Caovog područja. Nakon što je Cao Caov sin Cao Pi godine 220. sebe proglasio carem novostvorene države Cao Wei, svog brata je iz prijestolnice poslao na njegovo leno. Godine 223. je umro, a kineske legende to pripisuju Cao Pijevom trovanju.

## Povezano
* Popis ličnosti Tri kraljevstva

## Napomene

## Izvori
* 
* 
*
Zhao Zhong

**Zhào Zhōng** (趙忠) (? - 189) bio je kineski eunuh na dvoru dinastije Han, koji je služio cara Linga i bio član moćne klike Deset podvornika. Kada je nakon Lingove smrti novopostavljeni regent He Jin pokušao svrgnuti eunuhe i likvidirati njihove vođe, eunusi su ga na prevaru doveli u dvorište carske palače. Tamo su ga Zhao Zhong i Zhang Rang ubili i odrezali mu glavu. Međutim, odmah nakon toga je došlo do pobune carskih trupa u kojoj su dvorski eunusi masakrirani ili natjerani na samoubistvo.
Jian Shuo

**Jian Shuo** (? - 189) bio je kineski eunuh na dvoru dinastije Han te, zajedno sa Zhang Rangom, vođa moćne dvorske klike poznate kao Deset podvornika. Nakon što je godine 189. car Ling umro, Jian je, zajedno sa caricom majkom Dong, pokušao da za cara proglasi carevog mlađeg sina Liu Xieja umjesto starijeg sina i zakonitog nasljednika Liu Biana. Tome je na putu stajao vrhovni vojni komandant He Jin, brat carice He i Liu Bianov ujak. Jian Shuo ga je pokušao likvidirati, ali je zavjera pravovremeno otkrivena te ga je He Jin uhapsio i pogubio.

## Povezano
* Tri kraljevstva
* Ličnosti Tri kraljevstva
* *[[Zapisi Tri kraljevstva]]*
* *[[Romansa Tri kraljevstva]]*
Ling Tong

**Ling Tong** (189 – 237 ili 217) je bio kineski vojskovođa iz doba početka Tri kraljevstva u službi države Istočni Wu. Poticao je od porodice čiji su članovi služili porodici Sun, osnivačima Istočnog Wua, a kasnije se istakao u službi Sun Quana i to u borbama protiv Huang Zua, Liu Beija i agresivnih Shanyue barbara na jugu današnje Kine. Ali najpoznatiji je po svojim uspjesima protiv Kraljevine Wei, uključujući znamenitu bitku kod Crvenih stijena.

Ling Tong je, osim kao talentiran vojskovođa, hvaljen i zbog plemenitog karaktera i skromnosti. To se istaklo kada je posjetio svoj rodni grad i tamošnjem običnom narodu iskazivao veliko poštovanje (što je bila rijetkost za kaotični svijet u kome je živio). Poznat je i po diplomatskoj aktivnosti kojom je nagovorio narod Shanuye da 10.000 svojih ratnika stavi u službu Istočnog Wua. Uz Lu Menga se smatrao najvrijednijim generalom Sun Quana.

## Povezano
* Popis ličnosti Tri kraljevstva
* Popis likova u Dynasty Warriors

## Reference

## Reference
* 
* 
* Sima, Guang. *[[Zizhi Tongjian|Comprehensive Mirror to Aid in Government]] (*Zizhitongjian*).
* [[Wei Zhao|Wei, Zhao]]. *Chronicles of Wu''.
* Sakaguchi, Wazumi (ed.) (2005) 坂口和澄・著 Seishi Sangokushi Gunyu Meimeiden 『正史三國志群雄銘銘傳』 Kojinsha:Tokyo.
* 
* 
*
San Francesco del Deserto

**San Francesco del Deserto** je otok u Venecijanskoj laguni, između otoka Sant Erasmo i Burano. Ima površinu od 4 hektara i na otoku se nalazi franjevački samostan sa 9 monaha.

## Historija
Otok je bio naseljen još od rimskih vremena, što dokazuju otkrića nekih artefakata na nalazištu Isola delle Due Vigne. Nakon povratka iz Svete Zemlje za vrijeme Petog križarskog rata, na otoku se 1220. skrasio Franjo Asiški. On je na otoku ostao zbog mira i mogućnosti meditacije, tako da se on uzima za osnivača samostana na otoku. Nakon njegove smrti, otok je u martu 1233. darovan franjevcima i Jacopu Michieleu, rođaku patrijarha Grada Angela Barozzija koji je zadužen za izgradnju samostana.

Franjevci su u 15. vijeku napustili otok i samostan zbog pogoršanih uvjeta života. Otok je ostao napušten sve dok ga austrijska vojska nije nakon Napoleonskih ratova počela koristiti kao skladište baruta. Nakon toga Austrijanci su otok darovali 1858. venecijanskoj biskupiji, a ona ponovno dala otok franjevcima da obnove samostan. Samostan od tada do danas radi bez prekida.

## Galerija slika

datoteka:San Francesco del Deserto 01.jpg|Pogled na otok sa sjevera
datoteka:San Francesco del Deserto 03.jpg|Bunar u klaustru
datoteka:San Francesco del Deserto 04.jpg|Samostanski klaustar
datoteka:San Francesco del Deserto 05.jpg|Pogled na obližnji Burano


## Reference

## Vanjske veze

* Isola San Francesco del Deserto, službene stranice samostana
190-e

**190-e** su decenija koja je počela 1. januara 190. a završila 31. decembra 199.

## Događaji i trendovi

* 31.12. 192 - Sa ubistvom cara Komoda prestaje Nervo-Antoninska dinastija, a Rimsko Carstvo zapada u kaotični period poznat kao Godina pet careva. 
* 197 - Bitka kod Lugdunuma nakon koje kao neosporni gospodar Rimskog Carstva postaje Septimije Sever, osnivač Severovske dinastije.
Pseudodokumentarni film

**Pseudodokumentarni film** () je naziv za žanr igranog filma čiji autori kod gledatelja nastoje stvoriti iluziju kako gledaju dokumentarni film, i to tako što fiktivne, odnosno odglumljene događaje nastoje prikazati na način na koji bi ih prikazali autori dokumentarnog filma ili TV-reportaže. Pseudodokumentarni filmovi mogu po svom općem tonu biti komedije ili drame. Pseudodokumentarne komedije (poznate i pod nazivom mockumentarac) su obično češće, i uglavnom predstavljaju parodije stvarnih dokumentaraca ili satirički prikaz nekih oblika suvremene popularne kulture. Pseudodokumentarne drame su obično napravljene tako da što više istaknu neki važan društveni problem. Posljednjih godina je popularnost počeo sticati podžanr pseudodokumentarnog horora poznat kao pronađene snimke.

Osim kao pseudodokumentarni film, pseudodokumentarni žanr se može pojavljivati i kao pseudodokumentarna TV-emisija ili serija.

## Neki od najpoznatijih primjera
* Prevara sa švicarskim špagetima, znamenita BBC-jeva reportaža emitirana za 1. april 1957. u okviru programa *[[Panorama (BBC)|Panorama]]*;
* *[[The War Game]]*, rež. Peter Watkins (1965)
* *[[Take the Money and Run]]*, rež. Woody Allen, 1969)
* *[[Zelig]]*, rež. Woody Allen (1983)
* *[[Cannibal Holocaust]]*, rež. Ruggero Deodato (1980)
* *[[This Is Spinal Tap]]*, rež. Rob Reiner (1984)
* *[[C'est arrivé près de chez vous]]*, poznat i pod engleskim nazivom *Man Bites Dog* (1992)
* *[[Forgotten Silver]]*, (rež. Costa Botes & Peter Jackson, 1995)
* *[[The Office]]*, humoristička serija
* *[[Borat (film)|Borat]]*, (rež. Larry Charles, 2006)
190.

__NOTOC__
Godina **190.** (**[[rimske brojke|CXC]]**) bila je redovna godina koja počinje u četvrtak u julijanskom kalendaru. U svoje vrijeme je bila poznata kao **Godina konzulstva Aurelija i Sure** (ili, rjeđe, **godina 943. ''[[Ab urbe condita]]***). Oznaka 190. za ovu godinu se koristi od ranog srednjeg vijeka, kada je [[kalendarska era]] [[Anno Domini]] u Evropi postala glavnom metodom označavanja godina.

== Događaji ==

* U [[Kina|Kini]] počinje prva godina ere *Chuping* [[dinastija Han|dinastije Han]].
* [[Kraj dinastije Han]]: Kineski regionalni vojni komandanti, ogorčeni načinom na koji je [[Dong Zhuo]] preuzeo vlast u carskoj prijestolnici, sklapaju međusobni savez i kreću u [[pohod protiv Dong Zhoua|pohod protiv njega]].
* U [[Drevni Rim|Rimu]] izbija požar koji uništava veliki dio grada, a nakon čega [[rimski car|car]] [[Komod]] naređuje da se grad ne samo obnovi, nego i ponovno osnuje pod nazivom *Colonia Commodiana''.
* U Mediji Hosroj II sebe proglašava novim vladarom Partskog Carstva, ali njegovu pobunu guši kralj Vologas IV.
* Kleomed poučava kako Mjesec ne sija sam od sebe nego da tek odražava Sunčevu svjetlost.
* Kraj dinastije Han: Dong Zhuove trupe pustoše carsku prijestolnicu Luoyang, nakon čega se dvor malodobnog cara Xiana sklanja u drevnu prijestolnicu Xi'an.
* Kroz Alpe je izgrađen rimski put koji prolazi kroz prijevoj Simplon.
* Egipat pod rimskom vlašću naglo siromaši zbog dugotrajne inflacije. Postotak srebra u egipatskom denariusu pada sa 90% na 70%.

## Rođenja
* Ma Su, vojni strateg države Shu (u. 228)
* Timesitej, rimski pretorijanski prefekt (u. 243)
* Ding Feng, general Kraljevine Wu (u. 271)

## Smrti
* Atenagora iz Atene, kršćanski apologet
* Princ od Hongnonga (otrovan od strane Dong Zhuoa) (r. 176)
* Zu Mao, oficir u službi Sun Jiana
Simplon (prijevoj)

**Simplon** (), planinski prijevoj između Peninskih i Lepontinskih Alpa u Švicarskoj na 2008 m n. m. Povezuje Brig u kantonu Valais sa Domodossolom u italijanskoj regiji Pijemont. Sam prijevoj i obližnja sela, kao Gondo su na švicarskoj teritoriji. Simplonski tunel je početkom 20. vijeka sagrađen u blizini prijevoja kako bi omogućio željeznički promet između dvije zemlje.

U blizini se nalazi i jezero Rotelsee čija je nadmorska visina 2028 m.

## Reference

## Vanjske veze

* Profile on climbbybike.com
Hozroje II od Partije

**Hosroj II od Partije** je bio pretendent na prijestolje Partskog Carstva koji je vladao na području Medije oko godine 190. Jedini trag o njegovom postojanju su kovanice koje je izdao u Ekbatani. Čini se da se pobunio protiv vladavine Vologasa IV ali da ga je porazio Vologas V.
Ma Su

**Ma Su** (190–228) je bio kineski vojskovođa i političar iz doba Tri kraljevstva, koji je služio državi Shu Han. Bio je mlađi brat Ma Lianga, te se odlikovao poznavanjem ratne vještine koja je duboko impresionirala znamenitog kancelara Shu Hana Zhuge Lianga. Međutim, Ma Suova taktička pogreška u bitci kod Jietinga je rezultirala u teškom porazu Shu vojske od strane Zhang Hea, generala u službi kraljevstva Cao Wei. Ma Su je, bojeći se Zhuge Liangove kazne, pokušao pobjeći, ali je uhvaćen i umro od bolesti u pritvoru prije nego što je stiglo naređenje o pogubljenju. Njegova sudbina je romantizirana u historijskom romanu *[[Romansa Tri kraljeva]]* i pekinškoj operi *[[Gubitak Jietinga]]*.

## Povezano
* Popis ličnosti Tri kraljevstva

## Reference

* 
* 
*
Gaj Furije Sabinije Akvila Timesitej

**Gaj Furije Sabinije Akvila Timesitej** (, cca. 190 - 243) bio je rimski političar i velikodostojnik iz doba kasnog Carstva, poznat kao savjetnik cara Gordijana III. Bio je viteškog porijekla, a karijeru je započeo pod carem Elagabalom te se istakao kao sposoban i savjestan upravitelj provincija. Godine 241. je imenovan pretorijanskim prefektom, a u maju iste godine se Gordijan oženio za Timesitejevu kćer Trankvilinu. Potom je otišao na istok gdje je porazio sasanidske trupe u bitci kod Resene 243. te tako pod rimsku vlast vratio Nisibis i Karu. Nedugo potom se iznenada razbolio i umro, duboko ražalostivši cara i njegovu porodicu. Zamijenio ga je Filip Arabljanin.

## Reference
Ding Feng (Chengyuan)

**Ding Feng** (? - 271), stilsko ime **Chengyuan** (承淵) bio je kineski vojskovođa iz doba Tri kraljevstva koji je služio državu Wu. Bio je poznat kao hrabar i domišljat ratnik, koji je napredovao od običnog vojnika do generala. Njegov mlađi brat Ding Feng (丁封) je također služio Wu.

## Povezano
* Popis ličnosti Tri kraljevstva

## Izvori

* Chen, Shou (dinastija Jin) *[[Zapisi Tri kraljevstva]].*
Rimski putevi

**Rimski putevi** su predstavljali važan dio razvoja rimske države, od oko 500. pne. do vremena ekspanzije pod Republikom i Carstvom. Rimski putevi su omogućili Rimljanima kretanje vojski i trgovačkih dobara i prenošenje vijesti. Sistem rimskih puteva je imao ukupnu dužinu od preko 400,000&nbsp;km, a od čega je preko 80.500&nbsp; bilo popločano. Kada je Rim došao na vrhunac moći, iz njega je vodilo najmanje 29 velikih vojnih puteva, često uz usjeke u brdima i nasipe ili mostove nad dolinama. U jednom je trenutku Rimsko Carstvo bilo podijeljeno u 113 provincija kroz koje su prozailo 372 velika puta. Samo u Galiji je izgrađeno ili popločano 21.000&nbsp;km puteva, a u Britaniji najmanje 4.000&nbsp;km.

Rimljani su postali prilično vješti u izgradnji puteva, za koje su koristili izraz *viae*. Oni su bili namijenjeni prijevozu materijala s jedne na drugu lokaciju. Na njima je bilo dozvoljeno hodati i goniti stoku, odnosno voziti različita vozila. *Viae* su se obično razlikovale od manjih, obično zemljanih puteva.

Mreža rimskih puteva je bila važna za održavanje stabilnosti i širenje Carstva. Legije su ih uspješno koristile, a neki od njih se koriste dan-danas, nekoliko milenijuma kasnije. U kasnoj antici, su, međutim, ti putevi doprinijeli propasti Carstva jer su olakšavali prodor barbarima u njegovu dubinu.

## Reference

## Vanjske veze

;Generalni članci

* Roman Roads
* Road Map 
* Viae - Article by William Ramsay
* Traianus: Technical investigation of Roman public works 

;Opisi puteva

* Roman Roads in the Mediterranean
* Vias Romanas em Portugal (in Portuguese) 
* Itineraires Romains en France (in French)
* Augustine's Africa 
* Pictures of Roman roads in the province of Raetia (German captions)

;Rimsko pravo vezano uz javno i privatno dobro

* Servitutes

;Izgradnja puteva

* Roman Road Construction 
* Construction of Roman Roads
* Design and Construction of Roman Roads
* Roman Road Construction
Zu Mao

**Zu Mao** (? - 190?) je bio kineski vojskovođa iz doba kraja dinastije Han, poznat kao jedan od prva četiri generala u službi gospodara rata Sun Jiana. Kada je Sun Jian krenuo u pohod protiv Dong Zhuoa, napao je Liangdong koji je branio Dong Zhuov general Xu Rong. Xu je uspio uhvatiti Sunove trupe u zasjedu, iznenada ih napasti i natjerati na povlačenje. Tada je Zu Mao, da bi zbunio progonitelje, od Sun Jiana preuzeo njegov oklop, omogućivši svom gospodaru dolazak na sigurno. Zu Mao se potom krio u travi, nataknuvši Sun Jianov oklop na jedan stup. Prema *[[Romansa Tri kraljevstva|Romansi Tri kraljevstva]]* je poginuo prilikom pokušaja da ubije Hua Xionga koji je došao ispitati oklop.

## Povezano
* Popis ličnosti Tri kraljevstva
Pohod protiv Dong Zhuoa

**Pohod protiv Dong Zhuoa** (董卓討伐戰) je naziv za oružani sukob koji se od 190. do 191. vodio u Kini između grupe gospodara rata okupljenih u Guangdonšku koaliciju s jedne, te snaga vjernih carskom kancelaru Dong Zhuou sa druge strane. Dong Zhuo je prethodne godine sa svojom regionalnom vojskom okupirao carsku prijestolnicu Luoyang pod izlikom zavođenja reda i zaustavljanja krvoprolića izazvanog sukobom regenta He Jina sa moćniom dvorskim eunusima, ali je ubrzo nakon toga svrgnuo malodbnog cara Shaoa i zamijenio ga njegovim bratom Xianom. Guangdonška koalicija je tvrdila da Dong Zhuo drži cara kao taoca, odnosno da nastoji uzurpirati carsku vlast. Njene snage su uspjele protjerati Dong Zhuoa iz Luoyanga, ali je Dong Zhuo uspostavio novi dvor u Chang'anu. Ubrzo nakon toga se koalicija raspala, a ti su događaji samo pospješili degenerativne procese koji će dovesti do kraja dinastije Han i uspostave Tri kraljevstva.

## Reference

## Vanjske veze
*
Marko Aurelije Kleandar

**Marko Aurelije Kleandar** (*Marcus Aurelius Cleander*, ? - 190), poznatiji kao **Kleandar**, bio je rimski oslobođenik koji je stekao ogromno bogatstvo, moć i uticaj kao komornik i miljenik cara Komoda, postavši na kraju komandant Pretorijanske garde.

Prema Kasiju Dionu je bio rodom iz Frigije, odakle je kao rob prodan i odveden u Rim gdje je obavljao fizičke poslove. Sa vremenom je napredovao do službe u carskoj palači, gdje su mu povjeravani važni poslovi; tamo je stekao slobodu, te se oženio za Komodovu ljubavnicu Damostraciju. Kleandar je godine 182. imao ključnu ulogu u likvidaciji dotadašnjeg Komodovog miljenika i komornika Saotera, čije je mjesto preuzeo. Godine 185. je svojim splektama uklonio pretorijanskog prefekta Tigidija Perenisa, a potom nastavio akumulirati vlast i bogatstvo, prodajući za novac najviša mjesta u državnoj upravi. Početkom 188. je dao likvidirati još jednog pretorijanskog prefekta Atilija Ebucijana te konačno zasjeo na njegovo mjesto. Kleandar je nastavio sa prodajom državnih funkcija, tako da je 190. Rim u jednoj godini imao čak 25 *suffect* konzula, više nego ikada u svojoj historiji.

U junu 190. je, pak, Rim pogodila nestašica hrane, a koju je još težom učinio Papirije Dionizije,* [[prefectus anonae]]*, glavni službenik zadužen za raspodjelu brašna siromašnima. On je namjerno zadržao dostavu novih zaliha kako bi za to optužio Kleandra. Plan je uspio i krajem mjeseca su u Circus Maximusu gledatelji počeli klicati parole protiv Kleandra. Na to su na njih krenuli pretorijanci i pobili veliki broj građana, ali su prilikom nastavka progona u samim gradskim ulicama naišli na otpor, kome su se priključili vigili, odnosno milicija pod vodstvom gradskog prefekta Pertinaksa. Pertinaksove snage su Kleandrove pretorijance uspjeli protjerati sve do ruba carske palače, gdje je Komod odjednom shvatio da pred vratima ima građanski rat. Nemajući drugog izbora, Kleandra je dao pogubiti i okupljenoj masi bacio njegovu glavu. Novim je pretorijanskim prefektom postao Pertinaks.

## U popularnoj kulturi
Kleandar se pojavljuje kao lik u historijskom filmu *[[The Fall of the Roman Empire|Pad Rimskog Carstva]]* iz 1964. godine, a u kome ga tumači Mel Ferrer. Opisan je kao slijepi rob beskrupuloznog karaktera i sa talentom za mračne intrige, te upravo zahvaljujući njemu Komodov otac Marko Aurelije pada kao žrtva trovanja.

## Napomene

## Vanjske veze
* Cassius Dio, *Roman History*, Book 73, English translation
* Herodian, *Roman History*, I.12 , I.13 , English translation
* *[[Historia Augusta]]*, Life of Commodus, Latin text with English translation
Privilegija

**Povlastica** ili **privilegija** () u najširem smislu označava izuzetno povoljan položaj što ga neki pojedinac ili društvena grupa uživa u odnosu na ostatak društva. U užem smislu se pod time podrazumijeva povoljan položaj na osnovu zakona ili nekog državnog akta.

Povlastica može predstavljati uživanje prava koja su zapriječena ostalim članovima društva, kao i imunitet od određenih obaveza.

Tradicionalno se pojam privilegija vezao uz određene društvene klase, i to one više ili vladajuće, koje su uživale u pravima (najčešće političkim i ekonomskim), odnosno bile lišene obaveza nametnutim nižoj klasi. Privilegije se stoga smatraju suprotne načelima društvene jednakosti, te je njihovo ukidanje bilo jedna od glavnih parola brojnih revolucija.

Sa druge strane, u suvremenom svijetu se zakonske privilegije široko primjenjuju kao sredstvo pozitivne diskriminacije, odnosno metoda kojom se društvene manjine (rasne, etničke, vjerske, seksualne i sl.) nastoje zaštititi od diskriminacije ili tlačenja od strane većine u nekom društvu.

## Napomene
Hapšenje

**Hapšenje** ili **uhićenje** je naziv za čin kojima se nekoj osobi - trajno ili privremeno - oduzima sloboda, najčešće u kontekstu kriminalističke istrage, zaustavljanja ili spriječavanja krivičnog djela ili prekršaja, odnosno nastojanja da se tu osobu spriječi da naškodi drugima ili sebi. Hapšenje u pravilu mogu izvesti isključivo za to posebno ovlašteni organi državne vlasti kao što su policija, žandarmerija, službe sigurnosti i sl. Određeni pravni sistemi, pak, poznaju institut građanskog hapšenja od strane privatnih pojedinaca, ali se on primjenjuje izuzetno rijetko.

## Povezano
* Pritvor

## Izvori
Kontroverza

**Kontroverza** ili **prijepor** ( protiv ili obrnuto; *versus* usmereno, ili „okrenuo u suprotnom smeru“) označava duže trajući spor odnosno diskusiju koja se često vodi u javnosti. 

Može se raditi o privatnim razgovoru između dve ličnosti, ili o velikim sporu (primjerice političkih stranaka). Priroda kontroverze je da se spor ne završava s namerom konačnog rešenja: „Ili ovako — ili onako“, zato ju često prati polemika ili spor.

Višegodišnje kontroverze se pojavljuju u javnom životu na područjima u politike, u pitanjima etike i morala, teologiji, te nauci, i to obično o pitanjima koja imaju moralni značaj. Tipičnim kontroverznim pitanjima se retko nađe konačno rešenje.
Polemika

**Polemika** (starogrčki πόλεμος Polemos, suočavanje, konflikt, rat ") označava oštre rasprave u okviru političkih, književnih ili znanstvenih diskusija. 

Polemičko novinarstvo je uobičajeno u zemljama gdje klevete zakonski nisu strogo kažnjive.

## Oznake

Polemizirati znači boriti se protiv drugoga mišljenja. **Polemičar** ne želi konsenzus, nego želi u retoričkim natječaju pobijediti.

Kao suprotnost polemici ponekad se spominje apologija.

Karakteristike polemike često su oštre i direktne izjave, a često i osobni napadi s ciljem *demaskirati* protivnika.

Često se iznose pretjerivanja, ironije i sarkazmi sa ciljem umanjiti protivnikovu vjerodostojnost, njegov ugled i eventualno i njegovu integritet.

Polemika je često negativno konotirana iako je u nekom pogledu jedan od temelja parlamentarne demokracije: Predizborna utrka bez polemike nebi postojala kao takva.
Kolumna

**Kolumna** je redovno ponavljajući članak ili rad objavljen u dnevnim novinama, časopisu ili drugoj publikaciji. Kolumne pišu kolumnisti.

Od drugih oblika novinarstva kolumna se razlikuje po sljedećim kriterijama: 
* redovna je značajka u publikaciji 
* upravljana je od strane autora 
* sadrži izričito gledište ili mišljenje

## Historija
Prvi novinski komentator bio je John Hill, koji je 11. ožujka 1751. s dnevnom kolumnom u oglašivačkim novinama "London Adviser" i književnom glasniku počeo pisati kolumne. Pisao je pod pseudonimom "Inspektor".

Mnogi poznati književnici su počeli svoju karijeru kao kolumnisti i kasnije uspjeli se probiti kao autori.
Kolumnist

**Kolumnist** je novinar koji redovito piše kolumne u novinama ili blogovima na Internetu.

Neki čitatelji čitaju publikaciju uz očekivanje da čitaju novi esej određenog pisca koji nudi svoja osobna gledišta.

Neki kolumnisti objavljuju u dnevnim novinama, a kasnije taj materijal objavljuju kao zbirku u knjizi.

Kolumne najčešće imaju lako prepoznatljivo zaglavlje ili pak prepoznatljiv potpis autora. Izvješća ili komentari se obično bave određenim područjem kao što je politika, glazba ili kazalište.

## Reference
Ratna perfidija

**Ratna perfidija** je pojam iz međunarodnog humanitarnog prava i označava postupke kojima se uliva poverenje protivniku da ga navede da veruje da ima pravo, ili da je obavezan da prihvati zaštitu po pravilima međunarodnog prava koja se primenjuju u oružanim sukobima, sa namerom da se izneveri to poverenje.

Primeri perfidnih postupaka su:
* pretvaranje da se ima namera pregovaranja pod zastavom primirja ili predaje.
* pretvaranje da je neko nesposoban usled rana ili bolesti.
* pretvaranje da je neko civil i da ima status borca
* pretvaranje da se ima zaštićeni status koristeći znakove, ambleme ili uniforme Ujedinjenih nacija ili neutralnih država.

Svi ovi postupci su izričito predviđeni Dopunskim protokolom na Ženevske konvencije iz 1977. godine i zabranjeni su i kažnjivi međunarodnim pravom.

Suprotno od ratne perfidije je pojam ratno lukavstvo koji je dozvovljen i nesankcionisan.
Medijska manipulacija

**Medijska manipulacija** je aspekt rada odnosa s javnošću u kojem određene osobe nastoje stvoriti sliku ili argumente koja pogoduju njihovim specifičnim interesima.

Metode medijske manipulacije uključuju uporabu zablude i propagande i često uključuju suzbijanje informacija ili suzbijanje isticanja stajališta.

Može ukljućiti metode manipuliranja ljudi da prestanu slušati određene argumentime, ili jednostavno preusmjeravanje pažnje negdje drugdje.

### Marginaliziranje
To je široko rasprostranjen i suptilan oblik medijske manipulacije: daje se povjerovati da se prosljeduju samo "mainstream" izvori informacija.

Motode mogu biti primjerice nastup uvijek istih komentatora, koj su propagatori pojedinih mišljenja ili objavljivanje anketa sumnjivih namjera i dvojbenih podrijetla.

## Povezano
* Specijalni rat
Agitacija

**Agitacija** (lat. *agitare* - poticati) je naziv za usmeno i pismeno propagiranje, tj. aktivno podržavanje neke ideologije ili pokreta. Isto tako obuhvaća održavanje posebnih aktivnosti kao i demonstracija.

## Povezano
* Agitprop
Dezinformacija

**Dezinformacija** označava namjerno širenje lažnih ili obmanjujućih informacija tako da ona predstavlja manipulaciju javnog mnijenja ili određenih skupina osoba.

Dezinformacija može biti izravna (laž, prevara), ili neizravna (suptilno prikrivanje provjerenih objektivnih činjenica, ometanje ili zataškavanje istine te impliciranje krivih zaključaka).

Dezinformacije mogu širiti agencije za odnose s javnošću, političke stranke, grupe za lobiranje ili pojedinci. Cilj dezinformacije je obmana stanovništva ili zbunjivanje neprijatelja. Mediji su posebno prikladni za dezinformiranje javnosti. Falsificiranje statistika, odnosno namjerno pogrešno interpretirane statistike često su korišteno sredstvo da bi se dezinformaciji dodalo naučnu notu.

U slučaja kada se otkrije da je došlo do uspešnog ili neuspešnog pokušaja dezinformacije organizacija odgovorna za nju se opravdava navodnom greškom u podacima.

## Povezano
* psihološki rat
* medijska manipulacija
* Salami-Taktika
* istina, realnost
* oglašavanje
* Cenzura na internetu
Mel Ferrer

**Mel Ferrer** (25. august 1917 – 2. jun 2008) bio je američki glumac, filmski režiser i producent, poznat po nastupima od nekih najznamenitijih historijskih spektakala u trećoj četvrtini 20. vijeka.

Usprkos sličnog imena, Mel Ferrer nije bio u rodu sa Joseom Ferrerom i njegovim sinom Miguelom.

## Filmografija
kao glumac:
* *[[The Fugitive (1947 film)|The Fugitive]]* (1947)
* *[[Lost Boundaries]]* (1949)
* *[[Born to Be Bad (1950 film)|Born to Be Bad]]* (1950)
* *[[The Brave Bulls]]* (1951)
* *[[Rancho Notorious]]* (1952)
* *[[Scaramouche (1952 film)|Scaramouche]]* (1952)
* *[[Lili]]* (1953)
* *[[Knights of the Round Table (film)|Knights of the Round Table]]* (1953)
* *Saadia* (1953)
* *[[Proibito]]* (1954)
* *[[Oh... Rosalinda!!]]* (1955)
* *[[War and Peace (1956 film)|War and Peace]]* (1956)
* *[[Elena and Her Men|Paris Does Strange Things]]* (1956)
* *[[The Vintage]]* (1957)
* *[[The Sun Also Rises (1957 film)|The Sun Also Rises]]* (1957)
* *[[Fräulein (1958 film)|Fräulein]]* (1958)
* *[[The World, the Flesh and the Devil (1959 film)|The World, the Flesh, and the Devil]]* (1959)
* *[[Blood and Roses]]* (1960)
* *Ladies Man* (1960)
* *[[The Hands of Orlac (1960 film)|The Hands of Orlac]]* (1960)
* *Love, Freedom and Treachery* (1961)
* *Charge of the Black Lancers* (1962)
* *[[The Devil and the Ten Commandments]]* (1962)
* *[[The Longest Day (film)|The Longest Day]]* (1962)
* *Who Are My Own* (1964)
* *[[Paris When It Sizzles]]* (1964) (cameo)
* *[[The Fall of the Roman Empire]]* (1964)
* *[[Sex and the Single Girl (film)|Sex and the Single Girl]]* (1964)
* *[[El Greco (1966 film)|El Greco]]* (1966)
* *[[Wait Until Dark (film)|Wait Until Dark]]* (1967) (samo glas)
* *[[A Time for Loving]]* (1971)
* *The Girl from the Red Cabaret* (1973)
* *The Antichrist* (1974)
* *[[Brannigan (film)|Brannigan]]* (1975)
* *Silent Action* (1975)
* *The Suspicious Death of a Minor* (1975)
* *[[The Net (1975 film)|The Net]]* (1975)
* *[[The Black Corsair]]* (1976)
* *[[Eaten Alive]]* (1977)
* *Gangbuster* (1977)
* *The Pajama Girl Case* (1977)
* *Seagulls Fly Low* (1978)
* *[[Hi-Riders]]* (1978)
* *The Norseman* (1978)
* *Yesterday's Tomorrow* (1978)
* *The Fifth Floor* (1978)
* *Immorality* (1978)
* *Screamers* (1979)
* *[[The Visitor (1979 film)|The Visitor]]* (1979)
* ** (1979)
* *The Big Alligator River* (1979)
* *Vultures on the City* (1980)
* *Doomed to Die* (1980)
* *[[Nightmare City]]* (1980)
* *[[Lili Marleen (film)|Lili Marleen]]* (1981)
* *A Thousand Billion Dollars* (1982)
* *Deadly Game* (1982)
* *A Soft Sunset* (1984)
* *[[Eye of the Widow]]* (1989)

## Vanjske veze

* Mel Ferrer, a Reluctant Movie Star, Dies at 90
* 
* 
* 
*
Oportunizam

**Oportunizam ** (lat.: opportunus = povoljno, odgovarajuće) označava prilagodbu na odgovarajuću specifičnu situaciju ili lokaciju. Oportuno ponašanje nije uvijek u skladu s vlastitim principima, ali je korisno u pogledu na probitačnost, na korištenje prednosti, pogotovo u političkom i društvenom kontekstu.

## Značenje
Oportunist koristi priliku bez obzira na posljedice ili vlastiti sustav vrijednosti za svoju prednost. Nešto slabiji oblik oportunizma može se naći u pragmatizmu te možda i u realizmu.

Politički oportunist može katkad svjesno riskirati dugoročne nedostatke, kako bi postigao kratkoročan uspjeh.
Floskula

**Floskula** (iz latinskog *flosculus - cvijetič*) je označavalo u drevnoj retorici jednu misao ili sažetak misli, a kasnije jedino čisto formalni izraz.

U današnje vrijeme pojam "floskula" označava rečenicu bez sadržaja i stoga se često koristi pejorativno.

Floskule su često sastavni dijelovi općenite komunikacije te uljudnosti. Tu se ubrajaju i fraze pozdrava ili fraze ohrabrivanja.
Eskalacija

**Eskalacija** () je izraz kojim se u najširem smislu označava povećanje razine neprijateljstva ili nasilja u nekom sukobu ili sličnom društvenom fenomenu. Pojam se obično vezuje uz međunarodnu politiku, odnosno za situacije kada se odnosi između neka dva subjekta kreću prema razini koja može dovesti do oružanog sukoba. Također se koristi i u kriminologiji kako bi se opisale situacije u kojoj neki prijestupnik povećava učestalost ili brutalnost svoje kriminalne aktivnosti.

## Vanjske veze
* Herman Kahns escalation ladder
Identitet (psihologija)

**Identitet** je trajno osećanje celovitosti i postojanosti ličnosti uprkos promenama u njoj i oko nje. Osećanje identiteta počinje da se formira u detinjstvu, a posebno tokom adolescencije kada postoje i najveće krize identiteta. Kada osoba postavlja sebi ključno pitanje „ko sam ja”, „čemu težim”, „odakle sam” i sl. Poseban značaj u procesu formiranja identiteta imaju osobe iz najbliže okoline, ali i sistem socijalnih vrednosti zajednice u kojoj pojedinac živi. Prema Eriksonu, osećanje ličnog identiteta zasnovano je na zapažanju samoistovetnosti i neprekidnosti postojanja u vremenu i prostoru, kao i opažanja činjenice da drugi ljudi zapažaju i priznaju ovu činjenicu. Pojedinac koji je stekao osećanje ličnog identiteta ima doživljaj kontinuiteta između onoga što je bio nekada, što je danas, kao i onoga što zamišlja da će tek biti.

## Povezano
* Politika identiteta
Domovina

**Domovina** ili **postojbina** je naziv za geografsko područje (u pravilu šire) prema kome neki pojedinac ili grupa osjećaju kulturnu pripadnost, odnosno sa kojom se kulturno ili nacionalno identificiraju.

## Povezano
*  ili prapostojbina
* 
* Patriotizam
* Domovinski rat
Pejorativ

**Pejorativ** (od latinskog *peior*, što znači “još gore” i francuskog *péjoratif*) označava pogrdan smisao – riječi ili fraze, koje uključuju i negativne evaluacije tipa prezira, psovke ili odbijanja, za razliku od negativne kritike.
 
Pogrdno, katkad ironično naglašavanje može biti i riječ u navodnicima (kao što je, na primjer, "sloboda" u kontekstu diktature ili "bratska pomoć" pri vojnoj agresiji).
Fátima

**Fátima** je gradić smješten na sjeverozapadu općine Ourém i nalazi se u Portugalu. Najvažnije je hodočasničko središte Gospe Fatimske u Portugalu i jedno od najvažnijih Marijanskih svetišta Rimokatoličke crkve u svijetu.

Mjesto je dobilo ime "Fátima" zbog legende, po kojoj je Fátima, lijepa kćer maurskog kneza, u 12. stoljeću iz ljubavi prema kršćanskim vitezu prešla na kršćanstvo i provela u njemu ostatak života.

## Geografija
Mjesto Fatima se nalazi 130&nbsp;km sjeverno od Lisabona blizu grada Coimbra. Fatima pripada distriktu Santarém. Naselje ima površinu od oko 71&nbsp;km² i oko 10.302 stanovnika (2001.) .

## Vjersko značenje
Fatima zajedno s Lourdesom spada medu najznačajnija marijanska svetišta.

## Gradovi partneri
* Altötting (Njemačka)
* Loreto (Italija)
* Lourdes (Francuska)
* Mariazell (Austrija)
* Częstochowa (Poljska)

## Vanjske veze
* Svetište Gospa Fatimska — Službena stranica 
* Hodočasnici Fatime
Samoopredjeljenje

**Pravo naroda na samoopredijeljenje** () skraćeno, **samoopredijeljenje** ili **samoodređenje**, jest načelo međunarodnog prava prema kome svaka nacija ima pravo odrediti vlastiti suvereni status i međunarodni politički status bez vanjskog pritiska ili uticaja. Pod time se tradicionalno podrazumijevaju sljedeća prava: pravo na otcjepljenje i stvaranje nezavisne nacionalne države, pravo na ujedinjenje sa drugim narodima, pravo na ekonomsko samoopredeljenje, kao i pravo na izbor društvenog i političkog uređenja.

Koncept je početkom 1918. popularizirao američki predsjednik Woodrow Wilson u svojih znamenitih 14 tačaka kao jedno od načela po kome bi se trebao urediti svijet nakon prvog svjetskog rata. U praksi je, međutim, ostvarivanje tog načela bilo otežano time što ono ne predviđa na koji se način ono treba koristiti, odnosno koji i kakav entitet se može smatrati nacijom. Štoviše, samoopredjeljenje je samo jedan od mnogih principa koji se koriste za određivanje međunarodnih granica.

Povelja Ujedinjenih naroda spominje pravo na samoodređenje naroda u člancima 1 i 55, no bez definicije pojma.

## Izvori

## Povezano
* Nacionalizam
* Iredentizam
* Istorijsko pravo

## Vanjske veze
* selfdetermination.net  s daljnim linkovima
Provokacija

***Provokacija*** ili ***izazivanje*** je izraz koji u najširem smislu označava svaku aktivnost usmjerenu sa ciljem da se izazove određena, najčešće emocionalna, nasilna ili iracionalna reakcija kod druge osobe, grupe osobâ, ili društva u cjelini.

Pod *provokacijom* ili *provokacijama* se također mogu shvatiti aktivnosti usmjerene na izazivanje nasilja koje bi u očima javnosti trebale kompromitirati određeni politički pokret ili stranku, odnosno dati izgovor da se na njih same primijeni nasilje ili represija. Takva djelatnost se često veže uz agente provokatore.

Provokacija također može predstavljati čin čiji je krajnji cilj skretanje pažnje na samog sebe. U to spadaju primjerice žene koje "nepristojno" tj. provokativno odjevene hodaju ulicom, "avangardni" umjetnici koji skrnave vjerske simbole, te medijske ličnosti koje u javnim nastupima koriste govor mržnje.

## Povezano
* Shock jock
Transcedentnost

**Transcendentnost** (iz latnskog *transcendere* „premašiti“) označava prekoračenje granice svijesti, doživljaje i iskustva te nalaženje unutar tih granica. 

U metafizici i teologiji, onostrani, natprirodni, nadiskustveni svet.

Pojam transcendencija se također koristi u u matematici kao Transcendentna funkcija.
Meditacija

**Meditacija** (prema latinskom *meditatio*, razmišljanje, udubljivanje, usredotočenje) je duhovna vježba u kojoj meditant svoju pažnju usmjerava prema određenom misaonom sadržaju. Meditacija je izvorno proizišla iz istočne mudrosti, i imala je izričito duhovno značenje. U današnje vrijeme meditacija se sve više predstavlja i koristi kao sredstvo s ciljem odmora i opuštanja.

U istočnim religioznim kulturama osnovni ciljevi meditacije su širenje svijesti, u kojoj dolazi do spoznaje biti stvari. Može biti i praćena raznim vježbama disanja, posebno u hinduizmu i budizmu. U kršćanstvu se od meditacije očekuje oslobađanje čovjeka od ovozemaljskog, što mu omogućava da stvari sagledava sa stajališta vječnosti (*sub specie aeternitatis*). Prema Tomislavu Ivančiću meditacija je jedan od oblika molitve. 
U ovom smislu put do Boga obično započinje čitanjem Biblije (*lectio*) i molitvom naglas (*oratio*), ili unutarnjim razmatranjem.

## Tehnike
Postoji više vrsta meditativnih *tehnika*. Razlikuju se po tradicionalnoj vjerskoj pozadini, prema namjeni, i po uputama pojedinih učitelja ili iscjelitelja.
Tehnike meditacije se mogu podijeliti u dvije kategorije: 
* fizički pasivna meditacija, s koncentracijom na samu duhovnu djelatnost
* meditacija u sklopu s nekom fizičkom aktivnošću, koja može biti recitiranje ili disanje

Smatra se da je meditacija onoliko uspješna, koliko je usredotočenost na sadržaj duža i ustrajnija.

Redovita meditacija ima umirujući učinak, te se u alternativnoj medicini preporučuje kao metoda opuštanja. Broj otkucaja srca je usporen, disanje je produbljeno, te je smanjena napetost u mišićima.

## Povezano
* Molitva
* Kontemplacija

## Izvori

* *Opća enciklopedija* JLZ-a svezak 5, L-Nigh, Zagreb 1979.
* *Putovanje prema unutra* Dina Linda Veronika Biobil, Split, 1998.
Zmago Jelinčič Plemeniti

**Zmago Jelinčič Plemeniti** (7. januar 1948 - ) je slovenski nacionalistički političar i pisac, poznat kao osnivač i predsjednik Slovenske nacionalne stranke.

Politikom se aktivno počeo baviti 1989. a SNS je osnovao 1991. Sudjelovao je u Desetodnevnom ratu. Godine 1992. je prvi put izabran u Državni zbor.

## Reference

## Vanjske veze
* Intervju sa Zmagom Jelinčičem 
* Central register
Hemichordata

**Žiroglavci** (Hemichordata) su u klasičnoj sistematici životinjsko koljeno s manje od 100 poznatih vrsta. Ubraja ih se u skupinu koljena Deuterostomia, jer im se tijekom embrionalnog razvoja usta razvijaju a ne proizlaze iz "prausta", prvog otvora ranog embrionalnog životnog stadija, gastrule. Njihovo znanstveno ime znači "polusvitkovci", što izražava i tradicionalno mišljenje da su oni praoblik svitkovaca, u koje spadaju i kralježnjaci.

No, mjesto žiroglavaca u sistematici je danas sporno. Tako se razmatra moguća srodnost žiroglavaca ne samo sa svitkovcima, nego i s bodljikašima (Echinodermata) u koje spadaju na primjer zvjezdače (Asteroidea) i ježinci (Echinoidea). Čak se sve više smatra vjerojatnijim da žiroglavci ne čine monofiletsku skupinu, što znači da oni nisu svi potomci istih zajedničkih predaka.

## Građa i izgled
Tijelo žiroglavaca je meko, crvoliko, i osim grube podjele na tri dijela, nesegmentirano. Veličinom su vrlo različiti, neke vrste su duge samo nekoliko milimetara, dok druge mogu biti duge i 2,5 metra. Boja im je različita, od bijele do tamno ljubičaste.
  
Među beskralješnjacima, žiroglavci su neobični jer imaju neke osobine koje su tipične za kralježnjake: 
* Njihov živčani sustav satoji se od živčanih vrpci koje se protežu leđnom i trbušnom stranom životinje. U predjelu "glave" i oko crijeva ove dvije živčane vrpce kružno su međusobno povezane a od njih se odvajaju živčane niti koje završavaju u vanjskoj koži. Leđna živčana vrpca smještena je u posebnom naboru. Zbog njegovog nastanka u embrionalnom razvoju ponekad ga se smatra homolognim leđnoj moždini svitkovaca.
* Žiroglavci imaju i do 100 ždrijelnih pukotina koje imaju isto anatomsko porijeklo kao i škrge kod riba. Voda koja im uđe na usni otvor nakon zadržavanja djelića hrane, izlazi iz tijela kroz te pukotine.

## Hrana, životni prostor i rasprostranjenost
Žiroglavci se hrane na dva različita načina: ili kopaju kroz sediment morskog dna, što znači da uzimaju mulj dna i probavljaju u njemu sadržan organski sadržaj (kao kišne gliste), ili filtriraju iz vode sadržane djeliće organske materijekao na primjer alge. Zbog toga žive uglavnom u ili neposredno ispod dijela izloženog plimi i oseci, na ili u morskom dnu (bentos) dijelom i do dubine od 5.000 metara, i tamo često žive u kanalićima u obliku slova U. Samo rijetke vrste žive u otvorenom moru (pelagijal). Žiroglavci žive u svim morskim područjima, od tropa pa sve do u polarna područja.

## Razmnožavanje
Žiroglavci su odvojenih spolova, no izgledom se gotovo ne razlikuju. Iz oplođenog jajašca najčešće se prvo razvijaju trepetljive larve vrlo slične larvama bodljikaša. Dio životnog ciklusa prije metamorfoze provodi kao plankton hraneći se djelićima hrane koji se zadrže na trepetljikama larve i od tamo se prenose do ustiju. Kod nekih vrsta razvoj se odvija direktno, bez larvenog stadija.

## Vanjske veze
* Taksonomija žiroglavaca  (engleski)
* Filogeneza žiroglavaca (engleski)
Apple Records

**Apple Records** je diskografska kompanija koju su osnovali članovi sastava The Beatles 1968, kao jednu od podružnica dioničkog društva *Apple Corps Ltd.* 
Ova diskografska kuća zamišljena je tako da prvenstveno pomogne Beatlesima kao kolektivu ali i svakom članu pojedinačno u promociji i produkciji njihovih radova. 

Apple je ekluzivmo zastupao i vlastite autore i sastave, koje su Beatlesi otkrili i podržavali poput; Mary Hopkin, James Taylora, Badfingera, Billy Prestona.... 

Ali od sredine 1970-ih to se svelo na izdavanju muzičkog materijala bivših Beatlesa. Od 1969 - 1978 godine kuću vodi Allen Klein. Od 1978 godine Apple je vodio *Neil Aspinall*, sve do svog umirovljenja 2007 godine, njega je naslijedio *Jeff Jones*, koji vodi tvrtku danas.

## Vanjske veze
* Kompletna diskografija Apple Recordsa 
* Financjska pozadina tvrtke Apple
Lana Clarkson

**Lana Jean Clarkson** (5. april 1962 - 3. februar 2003) bila je američka glumica i manekenka. 1980-ih je zahvaljujući suradnji sa Rogerom Cormanom stekla određenu popularnost među ljubiteljima B-filmova, ali je daleko poznatija po tome što ju je 3. februara 2003. u svojoj kući ubio znameniti muzički producent Phil Spector. koji je za taj zločin proglašen krivim i osuđen na 18 godina zatvora. .

## Reference

## Vanjske veze
* Official website 
* 
* 
* [Biography](http://www.searchmytrash.com/articles/lanaclarkson(10-08).shtml) on (re)Search my Trash
* 
* "Lana Unleashed" video
* 
* Lana Clarkson at Find A Death 
* B-movie actress named as shooting victim—story from the *Guardian* newspaper (February 4, 2003)
* Shooting victim was B-movie actress—story from the BBC News website (February 4, 2003)
* Crime Library article about Lana Clarkson's death 
* http://www.msnbc.msn.com/id/30997216/?gt1=43001
Vezikula

U staničnoj biologiji **vezikula** je relativno mala unutarstanična, membranom-ovijena vrećica koja pohranjuje ili prenosi tvari. Vezikula se razlikuje od citosola najmanje jednim lipidnim dvoslojem.

Kako bi prenio materijal, dio organela će se iskriviti i formirati mjehurić okružen membranom (tzv. transportne vezikule). Takav mjehurić će putovati po stanici, a kada naiđe na membranu organela koji mu odgovara spojit će se s njom i prenijeti svoj sadržaj u njega. Na sličnom se principu temelji i izbacivanje molekula iz stanica.

Zapravo se većina transportnih vezikula formira od specijaliziranih obloženih regija membrane. One pupaju kao obložene vezikule, ali se prije stapanja sa ciljnom membranom obloga mora odvojiti da bi se membrane mogle nesmetano spojiti. Mehanizam odvajanja vezikula od membrane vjerojatno je posljedica toga što velika količina proteina nakupljena na lipidnom dvosloju membrane uzrokuje spontano deformiranje i ispupčenje membrane koja se jednostavno savija sve dok se mjehurić ne odvoji.

Na isti se način odvajaju vezikule i od endoplazmatskog retikuluma koje donose proteine do Golgija

## Vrste vezikula

Prema vrsti proteinskog omotača razlikujemo 3 vrste vezikula:
: 1 vezikule obložene klatrinom
: 2 vezikule obložene coatomerom ili COP I
: 3 vezikule obložene coatomerom ili COP II
Douglas Coupland

**Douglas Coupland** (čit. *Daglas Koupland*; 30. XII. 1961) kanadski je pisac i umjetnik.

## Opus
Objavio je trinaest romana, zbirku priča i sedam knjiga koje ne spadaju u fikciju, a pisao je i drame i scenarije za filmove i televiziju.

## Odlike romana
Prepoznatljiva odlika njegovih romana je sinteza postmoderne religije, Web 2.0 tehnologije, ljudske seksualnosti i pop-kulture, a upotpunjeni su također prepoznatljivim dizajnom i slikama.

Njegov prvi roman *[[Generation X: Tales for an Accelerated Culture]]*, koji je međunarodni bestseler, popularizovao je termine kao što su *[[McJob]]* i *[[Generacija X]]*.

## Privatni život
Coupland živi u West Vancouveru sa svojim partnerom Davidom Weirom.

## Bibliografija
### Fikcija
* *[[Generation X: Tales for an Accelerated Culture]]* (1991)
* *[[Shampoo Planet]]* (1992)
* *[[Life After God]]* (1994)
* *[[Microserfs]]* (1995)
* *[[Girlfriend in a Coma (roman)|Girlfriend in a Coma]]* (1998)
* *[[Miss Wyoming (roman)|Miss Wyoming]]* (2000)
* *[[All Families Are Psychotic]]* (2001)
* *[[God Hates Japan]]* (2001) (Objavljen u Japanu na japanskom sa malo engleskog, pod naslovom *神は日本を憎んでる* (Kami wa Nihon wo Nikunderu))
* *[[Hey Nostradamus!]]* (2003)
* *[[Eleanor Rigby (roman)|Eleanor Rigby]]* (2004)
* *[[jPod]]* (2006) 
* *[[The Gum Thief]]* (2007)
* *[[Generation A]]* (2009) 
* *[[Player One]]* (2010)

### Nefikcija
* *[[Polaroids from the Dead]]* (1996)
* *[[Lara's Book|Lara's Book: Lara Croft and the Tomb Raider phenomenon]]* (1998)
* *[[City of Glass (Douglas Coupland book)|City of Glass]]* (2000) (updated version 2010)
* *[[Souvenir of Canada]]* (2002)
* *[[School Spirit (Coupland)|School Spirit]]* (2002)
* *[[Souvenir of Canada#Souvenir of Canada 2|Souvenir of Canada 2]]* (2004)
* *[[Terry (knjiga)|Terry]]* (2005)
* *[[Extraordinary Canadians: Marshall McLuhan]]* (2009)
* *[[2010 Winter Olympics|Vancouver 2010 Official Souvenir Program]]* (2010)

### Drame i scenariji
* *[[Douglas Coupland: Close Personal Friend]]* (1996)
* *[[September 10 (drama)|September 10]]* (2004)
* *[[Inside the Light]]* (2005)
* *[[Souvenir of Canada]]* (2005) 
* *[[Everything's Gone Green (film)|Everything's Gone Green]]* (2007)
* *[[All Families Are Psychotic (film)|All Families Are Psychotic]]* (2009)
* *[[jPod (TV serija)|jPod]]* (2008) (TV-serija)

## Reference

## Vanjske veze

* Douglas Coupland: zvanični sajt 
* Douglas Coupland's NY Times Blog: Time Capsules
* 
* Douglas Coupland  u: The Canadian Encyclopedia
Samomrzeći Jevrej

**Samomrzeći Jevrej** ili **sebemrzeći Židov** je izraz, u pravilu pejorativnog karaktera, koji se koristi kako bi se označila jevrejska osoba za koju se tvrdi da ima antisemitske stavove. Izraz je dobio popularnost zahvaljujući jevrejsko-njemačkom filozofu Theodoru Lessingu i njegovoj knjizi *Der Jüdische Selbsthass* ("Jevrejska samomržnja") iz 1930. Tradicionalno se koristio za Jevreje koji su se protivili cionizmu, a danas se koristi za Jevreje koji se protive ili kritiziraju politiku izraelske vlade.

## Povezano
* Autošovinizam
* Sindrom čiča Tome
* Chicano vendido
* Politika identiteta

## Vanjske veze
* "Ask the Rabbis: What is a 'Self-Hating Jew'? ", *[[Moment (magazine)|Moment]]*, November/December 2009.
* Rabbi Levi Brackman, "Confronting the self hating Jew", Ynetnews, September 1, 2006.
* Rabbi Michael Lerner, "Israel's Jewish Critics Aren't 'Self-Hating'", *[[Los Angeles Times]]*, April 28, 2002. Reprinted at Common Dreams NewsCenter.
* Daniel Levitas, "Hate and Hypocrisy: What is behind the rare-but-recurring phenomenon of Jewish anti-Semites? ", Southern Poverty Law Center *Intelligence Report*, Winter 2002.
* Jacqueline Rose, "The myth of self-hatred , *[[The Guardian]]*, February 8, 2007.
* Rabbi Jonathan Sacks, "Love, Hate, and Jewish Identity ", *[[First Things]]*, November 1997.
* Menachem Wecker, "In Defense of ‘Self-Hating’ Jews: Conversations with the Targets of Masada2000’s S.H.I.T. List ", *[[Jewish Currents]]*, May 2007.
* Massada2000's Self-Hating, Israel-Threatening Jews "[, ''[Masada2000]*
*  Martine Gilson, *Le petit soldat de la pieuvre noire*, Nouvel observateur, 2003-10-09
*  *Les « traîtres juifs » d'Alexandre Adler '', 2003-11-01
Nikola Uzunović

**Nikola Uzunović** (3. maj 1873. Niš — 19. jul 1954. Beograd) je bio srpski i jugoslovenski političar. U dva navrata bio je predsednik Vlade Kraljevine Jugoslavije. Od 8. aprila 1926. do 17. aprila 1927. i od 27. januara 1934. do 22. decembra 1934. godine.

Bio je predsednik opštine Niš, sudija, predsednik prvostepenog suda i načelnik okruga. Godine 1904. je izabran za odbornika Niške opštine, a posle osam meseci, prvi put je izabran za narodnog poslanika kao kandidat Radikalne stranke.

Nikola Uzunović je bio i sekretar Kasacionog suda u Beogradu.

Posle Prvog svetskog rata ponovo je izabran za narodnog poslanika. Između 1924. i 1936. godine njemu je sedam puta poveravan mandat za sastav vlade Jugoslavije.

Uručen mu je 20. februara 1927. godine Orden Polonija Reztituta -{I}- stepena a dodelio ga mu je poljski predsednik.

Za vreme šestojanuarske diktature bio je jedan od osnivača i prvi šef Jugoslovenske radikalne seljačke demokratije.

Jedini muški naslednik nekada bogate porodice Uzunović je glumac Tanasije Uzunović, unuk Nikolinog brata.

## Reference

## Povezano
* Spisak predsednika vlada Jugoslavije
* Spisak ministara finansija Jugoslavije
* Ministarski savet Kraljevine Jugoslavije

## Vanjske veze

* Istorijski arhiv Niš - biografija 
* Velika drama unuka slavnog pretka („Ilustrovana Politika“, 13. april 2002.)